The Boss kom kraai koning in SA
JY LEES NOU The Boss kom kraai koning in SA
The Boss kom aanstaande jaar na Suid-Afrika. Ons het ’n paar plaaslike bekendes uitgesnuffel wat ook groot Springsteen aanhangers is en gevra wat hulle gunsteling liedjies of albums is. PLUS: Watter sterre moet nóg in SA kom sing?
Die legendariese rockster, Bruce Springsteen, ook bekend as, ‘The Boss’ kom volgende jaar vir die eerste keer in Suid-Afrika optree. Big Concerts het vanoggend aangekondig dat daar drie vertonings sal wees, twee in die Kaap by die Velodrome in Bellville op 28 en 29 Januarie en een in Johannesburg, 1 Februarie by die FNB Stadium.
Springsteen se vertonings is legendaries en word deur baie gesien as een van die heel beste lewendige optredes wat jy kan sien. Hy het al 65 miljoen albums in Amerika verkoop en 120 miljoen wêreldwyd en ook talle pryse gewen, onder andere 20 Grammys, 2 Golden Globes en ook ‘n Oscar vir Streets of Philidelphia in 1994, die tema liedjie van die fliek, Philidelphia.
Kaartjies om hom te sien sal vanaf Woensdag, 30 Oktober te koop wees by www.bigconcerts.co.za en Computicket.
Ons het ’n paar plaaslike bekendes uitgesnuffel wat ook groot Springsteen aanhangers is en gevra wat hulle gunsteling liedjies of albums is:
Televisie en radio aanbieder
Lise Swart is verseker een van die heel grootste Springsteen aanhangers wat daar is.
“Ek was van kleins af ’n groot Springsteen fan, maar toe ‘Magic’ uitgekom het, het my WARE liefde vir The Boss begin. Bruce is nie net “Born in the USA” nie, sy musiek verteenwoordig alle emosies - geluk, hartseer, vrees en vertroue. Maak nie saak hoe ek die dag voel nie daar sal altyd ’n Bruce song wees om dit te komplimenteer.”
“Dat hy SA toe kom is ongelooflik! My droom was nog altyd om hom live te sien. Tog sal ek hom nog eendag in Madison Square Garden in NY wil sien. Hy doen blykbaar sy beste vertonings ‘in his home town’.”
“Hy is nie net "The Boss" nie, hy is MY BOSS!”
“Om ’n gunsteling liedjie te kies is een van die moeilikste vrae wat ek nog moes beantwoord, maar hier is my top 18… en die wat nie hier staan nie is ook gunstelinge:
1. Thunder Road Born to Run
2. Atlantic City Nabraska
3. Devils and Dust Devils and Dust
4. Human Touch Devils and Dust
5. Devil’s Arcade Magic
6. Terry’s Song Magic
7. Into the fire The Rising
8. Nothing Man The Rising
9. You’re Missing The Rising
10. My city in Ruins Magic
11. Mary don’t you weep The Seeger Sessions
12. Outlaw Pete Working on a Dream
13. Life Itself Working on a dream
14. The Wrestler Working on a dream
15. Good eye Working on a dream
16. Reno Devils and dust
17. Leah Devils and Dust
18. Wrecking Ball Wrecking Ball
19. We take care of our own Wrecking Ball
Sanger en televisie aanbieder
“Ek is ’n huge fan en gaan beslis nie sy show mis nie. Om net een gunsteling liedjie uit te sonder is onmoontlik. My gunsteling album van hom is ‘Nebraska’.”
Idols wenner en sanger
“Ek is die grootste Bruce Springsteen fan in die hele wêreld. Ek het elke liewe album van hom en ook al die boeke oor hom gelees. Ek het verlede jaar kaartjies vir my en my vrou, Chireze gekoop om na hom in Parys te gaan kyk, maar ons kon op die ou end nie gaan nie omdat ’n groot gig ingekom het. Ek was platgeslaan. Ek weet eintlik nou al vir ’n paar dae dat hy Suid-Afrika toe kom en toe ek dit gehoor het, kon ek die hele aand nie slaap nie want ek was te opgewonde. Ek kan nie ophou glimlag nie en laat ek jou nou mooi vertel, ek gaan nie net een van sy shows kyk nie, maar al drie!”
Dis vir Elvis onmoontlik om ’n gunsteling liedjie uit te sonder. “Al sy albums en liedjies is my gunstelinge en ek luister dit die hele tyd en irriteer my vrou grensloos.”
Zelda la Grange,
Madiba se oud persoonlike assistant, ook radio aanbeider op Jacaranda en sakevrou
“Ek is verseker ’n fan en ‘Secret Garden’ is een van my ultimate gunsteling liedjies van alle tye!”
‘Ek is verseker ’n groot fan en kan nie wag om my gusnteling liedjie, ‘Born to run’, te hoor nie!”
“Ek is ’n total fan en kan verstaan dat baie vroue ’n crush op hom het omdat hy so ’n talentvolle musikant is. Ek het self ’n ‘craft crush’ op hom en ‘Magic’ is my gunsteling album.
Nóg musieksterre wat na SA toe moet kom
As jy uitsien na dié konsert, het jy waarskynlik ’n lys van ander sterre wat jy graag in Suid-Afrika sal wil sien optree. Hier is ons vyf top-keuses:
[caption id="attachment_57398" align="aligncenter" width="600"] Foto: Xiaozhuli (via Flickr)[/caption]
Dié vier ooms is dalk al oud, maar beslis nog glad nie koud nie! Die groep het verlede jaar 50 jaar in die vermaakbedryf gevier, maar voor hulle finaal die mikrofone afskakel, sal ons graag saam met hulle die nag wil swart verf.
[caption id="attachment_57401" align="aligncenter" width="600"] Foto: NRK P3 (via Flickr)[/caption]
Sy is die onbetwiste koningin van popmusiek en haal al sedert die vroeë 80’s opskrifte met haar opspraakwekkende uitrustings, gewaagde fotosessies en energieke optredes.
[caption id="attachment_57402" align="aligncenter" width="600"] Foto: Frank Roche (via Flickr)[/caption]
Hy tree al die beter deel van vyf dekades op en ’n Disney-fliek is net nie dieselfde as hy nie die temalied sing nie. Elton John sê sy musiek word deur klassieke komponiste soos Beethoven geïnspireer, anders as moderne popmusiek. Kom wys ons hoe dit gedoen word!
[caption id="attachment_57403" align="aligncenter" width="600"] Foto: Serjao Carvalho[/caption]
Wie sal nié wil sien hoe Steve Tyler in lewende lywe daardie hoë note tref nie?
[caption id="attachment_57404" align="aligncenter" width="600"] Foto: darioferrini (via Flickr)[/caption]
Al sal niemand ooit weer ’n konsert van die Beatles kan bywoon nie, sal ons graag dié sanger in Suid-Afrika wil sien. Hy het al 22 studio-albums en vyf klassieke albums uitgereik.
Bronne: celebritynetworth.com, rollingstones.com, top40about.com, dailymail.co.uk